
Nr. 4298/03.08.2026
Anunț concurs pentru post contractual conform H.G. 1336/2022


Liceul Tehnologic Special Gheorghe Atanasiu, cu sediul în Timișoara, str.Ghe Doja nr.16, Telefon 0256-4491872, CUI 4691634, organizează concurs, pentru ocuparea următorului post contractual, conform H.G. nr. 1336 / 08.11.2022.

DENUMIREA POSTULUI:  SECRETAR ȘEF
NUMĂRUL POSTURILOR: post vacant, 1 normă
NIVELUL POSTULUI: funcție de execuție
COMPARTIMENT/STRUCTURA: didactic auxiliar
DURATA TIMPULUI DE LUCRU: 8 ore pe zi, 40 de ore pe săptămână. 
PERIOADA: Nedeterminată.
Concursul se va organiza în conformitate cu prevederile H.G. nr.1336 din 28.10.2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
Documente solicitate candidaţilor pentru întocmirea dosarului de concurs, conform art. 35 din H.G. 1336/2022:
Dosarul de concurs va conţine următoarele documente :
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.

Dosarele de concurs se depun la Liceului Tehnologic Special Gheorghe Atanasiu, cu sediul în Timișoara, str.Ghe Doja nr.16, Telefon 0256-4491872, CUI 4691634 județul Timiș, compartimentul secretariat, tel. 0256491872, email : sc_gheorgheatanasiu@yahoo.com .
Termenul de depunere a dosarelor 10 zile lucrătoare de la afişare : 18.12.2026, ora 14,00, la sediul instituţiei .
Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Condiţii specifice de participare la concurs: 
1. Studii superioare finalizate cu diplomă de licență;;
2. Vechime necesară postului: Minim 3 ani vechime în muncă ca secretar;
3. Cunoștințe și experiență în utilizarea aplicațiilor EDUSAL, REGES-ONLINE și SIIIR;
4. Competențe de utilizare și operare PC, incluzând utilizarea programelor Microsoft Oficce (Word, Excel), a serviciilor de internet și e-mail, a platformelor informatice și a resurselor digitale;
5. Abilități de relaționare, comunicare, adaptare, gestionare situații, îndemânare, gestionare resurse alocate, abilități de muncă în echipă;
6. Cunoștințe temeinice privind legislația specifică referitoare la încadrarea și salarizarea personalului din învățământ, emiterea deciziilor și adeverințelor, precum și gestionarea, evidența și arhivarea documentelor școlare;
7. Capacitate de analiză și sinteză, de organizare și coordonare a activității compartimentului secretariat, de fundamentare și asumare a deciziilor, precum și abilități de comunicare și relaționare, spirit de inițiativă, adaptabilitate în gestionarea situațiilor de criză și responsabilitate profesională.

TEMATICA
•	Organizarea și funcționarea sistemului de învățământ preuniversitar.
•	Organizarea, atribuțiile și funcționarea compartimentului secretariat. Rolul, atribuțiile și responsabilitățile secretarului-șef.
•	Organizarea și coordonarea activității compartimentului secretariat.
•	Încadrarea, modificarea, suspendarea și încetarea raporturilor de muncă ale personalului din învățământul preuniversitar. Contractul individual de muncă.
•	Gestionarea Registrului general de evidență a salariaților (REGES-ONLINE).
•	Salarizarea personalului din învățământul preuniversitar.
•	Acordarea și efectuarea concediului de odihnă al personalului din învățământul de stat.
•	Întocmirea, evidența, gestionarea și arhivarea dosarelor de personal; emiterea deciziilor și adeverințelor; întocmirea dosarelor de pensionare.
•	Evaluarea anuală a personalului didactic, didactic auxiliar și nedidactic.
•	Regimul actelor de studii și al documentelor școlare. Eliberarea, completarea, gestionarea și reconstituirea/emiterea duplicatelor.
•	Gestionarea situației școlare a elevilor: înscrierea, transferul, evidența și actualizarea datelor școlare.
•	Organizarea și acordarea burselor elevilor.
•	Drepturile copiilor cu cerințe educaționale speciale,
•	Organizarea arhivei unității de învățământ, circuitul documentelor și gestionarea documentelor instituției.
•	Asigurarea accesului la informațiile de interes public.
•	Protecția datelor cu caracter personal în activitatea unității de învățământ.
•	Utilizarea aplicațiilor informatice specifice activității de secretariat: EDUSAL, REGES-ONLINE și SIIIR.
	
BIBLIOGRAFIE de concurs pentru postul de SECRETAR ȘEF

1. Legea învățământului preuniversitar nr. 198/ 2023;
2. Legea nr. 53/ 2003 - Codul muncii, republicată;
3. Hotărârea Guvernului nr. 1336/ 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar;
4. Ordinul ministrului educației nr. 5.726/ 2024 pentru aprobarea Regulamentului-cadru de organizare și funcționare a unităților de învățământ preuniversitar (ROFUIP);
5. Ordinul ministrului educației nr. 4.634/ 2024 privind regimul actelor de studii și al documentelor școlare gestionate de unitățile de învățământ preuniversitar;
6. Hotărârea Guvernului nr. 295/ 2025 privind Registrul general de evidență a salariaților - REGES-ONLINE;
7. Legea-cadru nr. 153/ 2017 privind salarizarea personalului plătit din fonduri publice;
8. Hotărârea Guvernului nr. 732/ 2025 privind aprobarea Metodologiei-cadru de acordare a burselor și a cuantumului acestora;
9. Hotărârea Guvernului nr. 564/ 2017 privind modalitatea de acordare a drepturilor copiilor cu cerințe educaționale speciale școlarizați în sistemul de învățământ preuniversitar;
10. Ordinul ministrului educației nr. 7.930/ 2024 privind aprobarea Normelor metodologice referitoare la efectuarea concediului de odihnă al personalului didactic, de conducere, de îndrumare și control și al personalului de cercetare din învățământul de stat;
11. Legea nr. 360/ 2023 privind sistemul public de pensii;
12. Ordinul ministrului educației, cercetării, tineretului și sportului nr. 6.143/ 2011 privind aprobarea Metodologiei de evaluare anuală a activității personalului didactic și didactic auxiliar;
13. Contractul colectiv de muncă unic la nivelul sectorului de negociere colectivă Învățământ preuniversitar nr. 1104/ 09.07.2025;
14. Contractul colectiv de muncă unic la nivelul Grupului de Unități al Inspectoratului Școlar Județean Timiș nr. 739/ 05.05.2025;
15. Legea Arhivelor Naționale nr. 16/ 1996, republicată;
16. Legea nr. 544/ 2001 privind liberul acces la informațiile de interes public;
17. Regulamentul (UE) 2016/ 679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal (GDPR), precum și Legea nr. 190/2018 privind măsuri de punere în aplicare a acestuia;
18. Ordinul ministrului educației naționale nr. 4.371/ 2017 privind aprobarea Metodologiei privind managementul Sistemului Informatic Integrat al Învățământului din România (SIIIR).

Notă: Actele normative prevăzute în bibliografie se studiază în forma aflată în vigoare la data publicării anunțului de concurs, inclusiv cu modificările și completările ulterioare.

 Calendarul de desfăşurare a concursului, respectiv data limită şi ora până la care se pot depune dosarele de concurs:
- termenul de depunere a dosarelor 10 zile lucrătoare de la afişare : 17.08.2026, ora 14:00 la sediul instituţiei.
- selecţia dosarelor:  19.08.2026, la sediul instituţiei;
- afișarea selecției dosarelor, în data de 20.08.2026, ora 12:00;
- termen limită contestații referitoare la selecția dosarelor, 21.08.2026, ora 12:00;
- afișarea rezultatelor la contestații, 21.08.2026, ora 16:00;
- proba scrisă în data de 24.08. 2026, ora 9,00  la sediul instituției;       
- afişarea rezultatelor de la proba scrisă: 24.08. 2026, ora 15:00. 
- termen limită depunere contestații la poba scrisă, 25.08.2026, ora 11:00;
- afișarea rezultatelor la  contestații proba scrisă, 25.08.2026, ora 15:00;
- proba practică în data de 26.08. 2026, ora 9:00  la sediul instituției.
- proba interviu în data de 26.08. 2026, ora 12:00  la sediul instituției. 
- afișarea rezultatelor la  interviu în data de 26.08. 2026, ora 13:00  la sediul instituției. 
- termen limită contestații la interiu 26.08.2026, ora 15:00;
- afișarea rezultatelor la contestații interviu, 26.08.2026, ora 16:00;
- afişarea rezultatelor finale: 27.08.2024 ,ora 1400

Comunicarea rezultatelor se face prin afişare la sediul Liceului Tehnologic Special Gheorghe Atanasiu Timișoara.

DIRECTOR,
prof. LĂZĂRESCU ILIE

